text: https://blitz.bg/obshtestvo/regioni/trimata-pochinali-ot-covid-19-v-blagoevgrad-imali-plasheshcho-obshcho-pomezhdu-si_news736083.html Blitz.bg
  29 Март 2020, 12:09
  37649 прочита
  Черната серия започна със смъртта на 55-годишния мъж от Банско, който бе транспортиран по спешност в реанимация на МБАЛ Благоевград в четвъртък следобед. Още при постъпването му в местната болница състоянието му бе тревожно, което наложи спешното му интубиране.
  Мъжът, който е бивш работник в завод за столове е имал здравословни проблеми, страдал е хипертония и имал сърдечни проблеми, уточнява struma.com.
  В реанимация е показал клинична картина с цялата симптоматика за коронавирус, което наложи и спешното му изследване за вируса. Пробата с бърз тест е положителна, състоянието му се влошаваше мълниеносно и вчера сутринта, той почина.
  Втората му проба бе отрицателна за вируса, но според специалистите, при една положителна проба и показана симпоматика, те приемат, че пациентът е заразен.
  Часове по-късно вчера, издъхна и 73-годишната жена от Горно Драглище, която също бе със съпътстващи хронични заболявания, подпомогнали леталния и изход. Тя разви двустрайнна пнемония в резултат от заразата с коронавирус. Тази нощ почина и дъщеря й. 53-годишната жена е страдала с години от астма и имала проблеми с белия дроб, който коронавирусът поразява.
  Спокойна е днес обстановката в болницата в Благоевград. До момента 5-има са дали положителни проби, сред които е и семейството на фризьора. Трима бяха изписани от Инфекциозно отделение, агличанинът -турист от Банско, бе изписан здрав, двама минаха през отделението, но пробите им се оказаха отрицателни.